REGOLAMENT TAL-KUMMISSJONI (KE) Nru 710/2008
ta’ l-24 ta’ Lulju 2008
li jiffissa l-koeffiċjenti li għandhom jintużaw fil-kalkolu tal-prezz tas-suq Komunitarju tal-karkassi tal-majjal għas-sena tas-suq 2008/2009
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 1234/2007 tat-22 ta’ Ottubru 2007 li jistabbilixxi organizzazzjoni komuni ta’ swieq agrikoli u dwar dispożizzjonijiet speċifiċi għal ċerti prodotti agrikoli (ir-Regolament Waħdieni dwar l-OKS) (1), u partikolarment l-Artikolu 43 tiegħu,
Billi:
(1)
Il-prezz tas-suq Komunitarju għall-karkassi tal-majjal, kif stipulat fl-Artikoli 17 u 37 tar-Regolament (KE) Nru 1234/2007, għandu jiġi stabbilit billi jiġu kkalkolati l-prezzijiet irreġistrati f'kull Stat Membru b'koeffiċjenti li jirriflettu d-daqs relattiv tal-popolazzjoni tal-majjali f'kull Stat Membru.
(2)
Dawn il-koeffiċjenti għandhom jiġu ddeterminati fuq l-għadd ta’ majjali magħduda fil-bidu ta’ Diċembru ta’ kull sena skond id-Direttiva tal-Kunsill 93/23/KEE ta’ l-1 ta’ Ġunju 1993 dwar stħarriġ ta’ statistika li jrid ikun imwettaq dwar il-produzzjoni tal-majjal (2).
(3)
Fid-dawl tar-riżultati taċ-ċensiment ta’ Diċembru 2007, għandhom jiġu stabbiliti koeffiċjenti ta’ kalkolu ġodda għas-sena tas-suq 2008/2009, u r-Regolament tal-Kummissjoni (KE) Nru 846/2009 għandu jitħassar (3).
(4)
Billi s-sena tas-suq 2008/2009 tibda fl-1 ta’ Lulju 2008, dan ir-Regolament għandu jiġi applikat minn din id-data.
(5)
Il-miżuri pprovduti f’dan ir-Regolament huma skond l-opinjoni tal-Kumitat ta’ Ġestjoni għall-Organizzazzjoni Komuni tas-Swieq Agrikoli,
ADOTTAT DAN IR-REGOLAMENT:
Artikolu 1
Il-koeffiċjenti ta’ kalkolu msemmija fl-Artikoli 17 u 37 tar-Regolament (KE) Nru 1234/2007 huma stipulati fl-Anness għal dan ir-Regolament.
Artikolu 2
Ir-Regolament (KE) Nru 846/2007 huwa b'dan imħassar.
Artikolu 3
Dan ir-Regolament għandu jidħol fis-seħħ fil-jum ta’ wara dak tal-pubblikazzjoni tiegħu fil-Ġurnal Uffiċjali ta’ l-Unjoni Ewropea.
Għandu japplika mill-1 ta’ Lulju 2008.
Dan ir-Regolament għandu japplika fl-intier tiegħu u huwa applikabbli direttament fl-Istati Membri kollha.
Magħmul fi Brussell, 24 ta’ Lulju 2008.